recursal/SuperWikiNEXT-32B huggingface dataset:
**თამარ ქავთარაძე** (დ. 5 სექტემბერი, 1927, დაბა ფასანაური) — ქართველი ექიმი.

ბიოგრაფია
---------

1952 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი.

1952–1956 წლებში მუშაობდა დუშეთში სკოლის ექიმად, პედიატრად, პედიარტიული განყოფილების გამგედ, 1956–1958 წლებში იყო თბილისის რესპუბლიკური დედათა და ბავშვთა სამეცნიერო–კვლევითი ინსტიტუტის კლინიკური ორდინატორი პედიატრიაში, 1961–1966 წლებში საქართველოს ჯანმრთელობის დაცვის სამინისტროს პედიატრიის სამეცნიერო-კვლევითი ინსტიტუტის პათომორფოლოგიური ლაბორატორიის უმცროსი მეცნიერ–თანამშრომელი, 1966–1969 წლებში კლინიკო–ჰემატოლოგიური ლაბორატორიის, 1969 წელს ნეიროენდოკრინოლოგიური განყოფილების, 1969–1981 წლებში მოზრდილ ბავშვთა განყოფილების უმცროსი, 1981–1988 წლებში უფროსი მეცნიერ–თანამშრომელი, 1988 წლიდან კარდიორევმატოლოგიური განყოფილების უფროსი მეცნიერ–თანამშრომელი. ავტორია 78 სამეცნიერო ნაშრომისა, რომლებიც ეხება ნივთიერებათა ცვლის დარღვევებს, სასუნთქი და გულ–სისხლძარღვთა დაავადებებს ბავშვებში. მისი ხელმძღვანელობით მომზადებულია ინტერნები, კლინიკური ორდინატორები. აგრეთვე მისი ხელმძღვანელობით სამუშაო ადგილზე კვალიფიკაცია აიმაღლეს პრაქტიკოსმა ექიმებმა. პედიატრი, მედიცინის მეცნიერებათა კანდიდატი. ი. ფაღავას სახელობის პედიატრიის სამეცნიერო–კვლევითი ინსტიტუტის კარდიორევმატოლოგიური განყოფილების უფროსი მეცნიერ–თანამშრომელი.

1970 წელს დაიცვა, საკანდიდატო დისერტაციის თემა – „ნუკლეინის მჟავების შემცველობა ზოგიერთ ორგანოში ექსპერიმენტული რაქიტის დროს".

ლიტერატურა
----------

* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ. 2000 გვ.281

რესურსები ინტერნეტში
--------------------

* თამარ ქავთარაძე — საქართველოს ბიოგრაფიული ლექსიკონი
ტრაფალგარის მოედანი
**ტრაფალგარის მოედანი** არის მოედანი ცენტრალურ ლონდონში, რომელსაც ხშირად ლონდონის ცენტრადაც მოიხსენიებენ. ის არის მსოფლიოში ერთ-ერთი ყველაზე ცნობილი მოედანი და არც ტურისტების ნაკლებობას განიცდის. მოედნის დასახელება მომდინარეობს ტრაფალგარის ბრძოლიდან, სადაც 1805 წელს ბრიტანელებმა, ჰორაციო ნელსონის მეთაურობით დაამარცხეს ფრანგებისა და ესპანელების ფლოტი. მოედნის ცენტრში სწორედ ნელსონის სვეტი არის აღმართული. სვეტის გარშემო დგას მისი მცველი ოთხი ლომის ქანდაკება.

მოედნის აშენებამდე, XIII საუკუნიდან ჩრდილოეთ მხარეს განლაგებული იყო მეფის საჯინიბოები. XIX საუკუნის დასაწყისში ჯორჯ IV-ის დავალებით არქიტექტოემა ჯონ ნეშმა ამ ადგილას მოედნის მშენებლობა დაიწყო. ახლანდელი არქიტექტურა სერ ჩარლზ ბერის სახელს უკავშირდება, რომელმაც მშენებლობა 1845 წელს დაასრულა. თავდაპირველად ატარებდა უილიამ IV-ის სახელს, თუმცა შემდეგ ჯორჯ ტეილორის შემოთავაზებით ამჟამინდელი სახელი ეწოდა.

ტრაფალგარის მოედანი ტურისტების რაოდენობით არის მსოფლიოში რიგით მეოთხე. მას ყოველწლიურად 15 მილიონ ადამიანზე მეტი სტუმრობს.

იხილეთ აგრეთვე
--------------

* ჰორაციო ნელსონი
* ტრაფალგარის ბრძოლა

რესურსები ინტერნეტში
--------------------

* ტრაფალგარის მოედანი დაარქივებული 2010-12-23 საიტზე Wayback Machine.

ვიკისაწყობში არის გვერდი თემაზე:
***ტრაფალგარის მოედანი***


|  |  |
| --- | --- |
| დედამიწის სფერო | *ეს სტატია გეოგრაფიის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**საფეხბურთო კლუბი ჟირონდენ დე ბორდო** (ფრანგ. Football Club des Girondins de Bordeaux) — საფრანგეთის საფეხბურთო კლუბი ქალაქ ბორდოდან, დაარსდა 1881 წელს. ბორდოს ექვსჯერ აქვს მოგებული საფრანგეთის უმაღლესი დივიზიონი (1950, 1984, 1985, 1987, 1999, 2009) და სამჯერ საფრანგეთის თასი (1941, 1986, 1987).

ისტორია
-------

1881 წლის 1 ოქტომბერს ბორდოში დაარსდა სპორტული კლუბი: *ჟირონდის ტანვარჯიშისა და ტყვიის სროლის სპორტული საზოგადოება*. კლუბის პირველი პრეზიდენტი იყო ანდრე შავუა. სპორტული საზოგადოება მდებარეობდა სანშ დე პომიერის ქუჩაზა კაპუცინების ბაზრის მახლობლად.

1910 წელს სპორტულ საზოგადოებაში რაიმონდ ბრარდმა დააარსა ფეხბურთის კლუბი,თუმცა აღნიშნულმა კლუბმა ერთ წელსაც არ იარსება. 1919 წელს კი ფეხბურთი ჟირონდის სპორტულ საზოგადოებაში კვლავ აღორძინდა.

პირველი ოფიციალური მატჩი ახლად შექმნილმა კლუბმა 1920 წელს გამართა და ბურდიგალიენთან კატასტროფული სხვაობით 12-0 წააგო. ამ დროისთვის კლუბში სულ 70 ფეხბურთელი ვარჯიშობდა.

სანამ ჟირონდელები პროფესიონალური გუნდის სტატუსს მიიღებდნენ ქალაქ ბორდოში უკვე არსებობდა ორი კლუბი :ბასტიდიენის სპორტინგი(Sporting Club de la Bastidienne) და ბორდოს დეპორტივო ესპანიოლი (Club Deportivo Espagnol de Bordeaux).

1936 წლის 2 ივლისს ბორდო გაერთიანდა *Girondins Guyenne Sport*-თან და მიიღო სახელწოდება Girondins de Bordeaux Football Club.

1937/1938 წლებში ბორდო ჩაება საფრანგეთის ჩემპიონატის რანგით მეორე ლიგაში.

რესურსები ინტერნეტში
--------------------

ვიკისაწყობში არის გვერდი თემაზე:
***ბორდო (საფეხბურთო კლუბი)***

* (ფრანგული)

* ოფიციალური საიტი
* ბორდო (საფეხბურთო კლუბი)Twitter-ზე

სქოლიო
------

1. ↑  Bordeaux y est presque

|  |  |
| --- | --- |
| ფეხბურთი | *ეს სტატია ფეხბურთის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |



|  |  |  |  |
| --- | --- | --- | --- |
| 

| ხ • გ • რ
საფრანგეთის ლიგა 1 · 2016–17 |
| --- |
|  |
| 
* „ანჟე"
* „ბასტია"
* „ბორდო"
* „გენგამი"
* „დიჟონი"
* „კანი"
* „ლილი"
* „ლიონი"
* „ლორიანი"
* „მარსელი"
* „მეცი"
* „მონაკო"
* „მონპელიე"
* „ნანსი"
* „ნანტი"
* „ნიცა"
* „პარი სენ-ჟერმენი"
* „რეიმსი"
* „რენი"
* „სენტ-ეტიენი"
* „ტულუზა"
 |

 |
მანგროვიანი ჭაობი აშშ-ში, ფლორიდა, ევერგლეიდსი
ტორფიანი ჭაობი
**ჭარბტენიანი ტერიტორიები** ან **წყალ-ჭაობიანი ადგილი** — მუდმივად ან სეზონურად დატბორილი ადგილი, რომელიც წარმოდგენილია როგორც დამოუკიდებელი ეკოსისტემა. ჭარბტენიანი ტერიტორიები ქმნიან თბილ წყალსატევებს თევზსაშენებისათვის, უხვბალახიან საძოვრებს მსხვილი რქოსანი საქონელისათვის და ხელსაყრელ ჰაბიტატებს გარეული ცხოველებისათვის. ჭარბტენიანი ტერიტორიები მთელი ხმელეთის 6% მოიცავს და თითქმის ყველგან გვხვდება, ტუნდრიდან დაწყებული ტროპიკებამდე დამთავრებული. ჭარბტენიანი ტერიტორიები აერთიენებს კონტინენტსშიდა, სანაპიროებისა და ზღვის ჰაბიტატების ფართო სპექტრს, სადაც მიწა და წყალი ერთმანეთს ხვდება. ისინი ესტუარებს, დატბორილ დაბლობებს, მტკნარწყლიან ჭაობებს, მანგროს ტყეებს, ტორფიან მიწებს მოიცავს. 

ჭარბტენიანი ტერიტორიები ასრულებს ძირითად ეკოლოგიურ ფუნქციებს, არეგულირებს წყლის რეჟიმს და ბიომრავალფეროვნების წყაროებს გენეტიკისა და ეკოსისტემის დონეზე, გამოირჩევა დიდი ეკონომიკური, სამეცნიერო, კულტურული და რეკრეაციული მნიშვნელობით, ასრულებს სასიცოცხლო მნიშვნელობის როლს კლიმატის ცვლილების შედეგების შემსუბუქებისა და ადაპტაციისათვის; მისი მზარდი ხელყოფა აუნაზღაურებელ ზიანს აყენებს გარემოს და ეკოსისტემას; ჭაობი არის მიმდებარე ტერიტორიის დატბორვის თავიდან აცლების საშუალება, წყლის „ბუნებრივი ფილტრი", გადამფრენი ფრინველების დროებით საბინადრო, დასვენების და გამრავლების ადგილი, ეკოტურიზმის განვითარების პოტენციური ტერიტორია და სხვა.

საქართველოში საერთაშორისო მნიშვნელობის მქონე ჭარბტენიანი ტერიტორიები გვხვდება ქობულეთის დაცულ ტერიტორიებსა და კოლხეთის ეროვნულ პარკში. მსოფლიო ჭარბტენიანი ტერიტორიების დაცვის დღედ გამოცხადებულია 2 თებერვალი. მსოფლიო ჭარბტენიანი ტერიტორიების შესახებ კონვენციას 1971 წლის 2 თებერვალს ირანის ქალაქ რამსარში მოეწერა ხელი. კონვენცია უზრუნველყოფს წყალჭარბი ტერიტორიების შენარჩუნებას და წყლის ფრინველების არსებობისათვის აუცილებელ საბინადრო ადგილების დაცვას მთელს მსოფლიოში.

სქოლიო
------

ვიკისაწყობში არის გვერდი თემაზე:
***ჭარბტენიანი ტერიტორიები***

1. ↑  ჭარბტენიანი ტერიტორიები — საქართველოს საკანონმდებლო ტერმინთა ლექსიკონი
2. ↑  წყალ-ჭაობიანი ადგილი — ინგლისურ-ქართული ბიოლოგიური ლექსიკონი
3. ↑  ჭარბტენიანი ტერიტორიების საერთაშორისო დღე
4. ↑  დღეს ჭარბტენიანი ტერიტორიების დაცვის საერთაშორისო დღეა.  დაარქივებულია ორიგინალიდან — 2021-06-22. ციტირების თარიღი: 2021-01-24.
5. ↑  ჭარბტენიანი ტერიტორიების დაცვის საერთაშორისო დღე.  დაარქივებულია ორიგინალიდან — 2020-08-13. ციტირების თარიღი: 2018-02-21.
პროფესიონალური რეიტინგები| მიმოხილვების ქულები |
| --- |
| წყარო | რეიტინგი |
| Allmusic | 3/5 stars |

***Deliverance*** — ფრანგულ ჯგუფ სპეისის მეორე სტუდიური ალბომი. იგი გამოვიდა 1977 წელს.

იწერებოდა სტუდიაში Sydney Bechett, 1977 წელს. ჩაწერაში მონაწილეობდა დრამერი რეი კუპერი. სიმღერა „Deliveranсe" ჩაწერილია ები-როუდის სტუდიებში.

ორიგინალური ფრანგული ვერსია გამოვიდა გრამფირფიტაზე 1977 წლის დეკემბერში. მოგვიანებით გამოცემულ ტირაჟებში Let Me Know the Wonder და Running in the City რიტმული პარტიების ხმის მიქსით გამოირჩევა. პირველი CD ვერსია PolyGram-ის მიერ მხოლოდ 1996 წელს გამოუშვა. მასში Let Me Know the Wonder და Deliverance ოდნავ შემოკლებული სახით არის ჩაწერილი. 1998 წელს Virgin-ზე გამოცემულ ვერსიაში წარმოდგენილია სრული ვარიანტები. 2006 წლის გამოცემას ახლავს დამატებითი კომპოზიცია Lover's Song (Part Two), თუმცა იგი აღებულია დიდიე მარუანის 1979 წლის ალბომიდან *Le Gagnant*.

ალბომის გარეკანი შექმნა სტუდიამ Hipgnosis.

სიმღერების სია
--------------

| # | სახელწოდება | ხანგრძლივობა |
| --- | --- | --- |
| 1. | „Prison" | 6:25 |
| 2. | „Let Me Know the Wonder" | 7:10 |
| 3. | „Running in the City" | 4:17 |
| 4. | „Air Force" | 4:30 |
| 5. | „Baby’s Paradise" | 5:38 |
| 6. | „Deliverance" | 6:45 |

სქოლიო
------

1. ↑  Allmusic
**ანდები** (ესპ. Andes; Cordillera de los Andes) — ყველაზე გრძელი (9000 კმ) და მსოფლიოში სიმაღლით მეორე (აკონკაგუა 6962 მ) მთათა სისტემა დედამიწაზე (ჰიმალაის მთათა სისტემის შემდეგ). მდებარეობს სამხრეთ ამერიკაში და კონტინენტის მთელ დასავლურ ტერიტორიას იკავებს. ანდებს მსოფლიოში მთავარ და ყველაზე დიდ წყალგამყოფ სისტემად მიიჩნევენ. ანდებში სათავეს იღებს სამხრეთ ამერიკის ყველაზე დიდი მდინარეები: ამაზონი, ორინოკო, პარაგვაი, რიო-ნეგრო და ა.შ.

ანდებში მდებარეობს რამდენიმე უდიდესი სამხრეთამერიკული ქალაქი: კიტო, ბოგოტა, ლა-პასი, სუკრე, არეკიპა, მედელინი.

აქ მდებარე ალტიპლანოს ზეგანი, მსოფლიოში სიმაღლით მეორეა ტიბეტის ზეგანის შემდეგ. ანდები კონტინენტის შვიდ სახელმწიფოს მოიცავს, ესენია: არგენტინა, ბოლივია, ჩილე, კოლუმბია, ეკვადორი, პერუ და ვენესუელა. ზოგიერთ მათგანს ანდურ ქვეყანას უწოდებენ.

ანდებში მდებარეობს მსოფლიოს ყველაზე მაღალი ვულკანი ოხოს-დელ-სალადო (6 893 მ) არგენტინა-ჩილეს საზღვარზე, ასევე 50 სხვა ვულკანი, რომელთა მწვერვალებიც ზღვის დონიდან 6 000 მეტრზე მაღლა მდებარეობენ.

რესურსები ინტერნეტში
--------------------

ვიკისაწყობში არის გვერდი თემაზე:
***ანდები***

* ანდების გეოლოგია (University of Arizona) დაარქივებული 2005-09-22 საიტზე Wayback Machine.
* ანდების კლიმატი და ცხოველთა სამყარო დაარქივებული 2007-12-14 საიტზე Wayback Machine.
* ანდების რეგიონები და მიკრორეგიონები დაარქივებული 2018-11-06 საიტზე Wayback Machine.
* სამხრეთ ამერიკის მთების სრული სია


|  |  |
| --- | --- |
|  | *ეს სტატია მთების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
ნიუტონის პირველი და მეორე კანონი. ორიგინალი (ენა — ლათინური)
**ნიუტონის კანონები** — სამი კანონი, რომლებიც საფუძვლად უდევს ეგრეთ წოდებულ კლასიკურ მექანიკას.

ჩამოაყალიბა ისააკ ნიუტონმა 1687 წელს. პირველი კანონი: „ყოველი სხეული ცდილობს შეინარჩუნოს თავისი უძრაობის ან თანაბარი წრფივი მოძრაობის მდგომარეობა, ვიდრე და რამდენადაც იგი იძულებული არ გახდება მოდებული ძალების გავლენით შეიცვალოს ეს მდგომარეობა". მეორე კანონი: „მოძრაობის რაოდენობის ცვლილება პირდაპირპროპორციულია მოდებული მამოძრავებელი ძალისა და მიმართულია ამ ძალის მოქმედების წრფის გასწვრივ". მესამე კანონი: „ქმედებას ყოველთვის აქვს ტოლი და საწინააღმდეგო უკუქმედება; სხვანაირად: ორი სხეულის ურთიერთქმედება ტოლია და მიმართულია ერთმანეთის საწინააღმდეგოდ".

ნიუტონის კანონები არის გალილეო გალილეის, კრისტიან ჰიუიგენსის, თვითნ ნიუტონისა და სხვათა მრავალი დაკვირვების, ცდებისა და თეორიული კვლევის შედეგი. თანამედროვე წარმოდგენებისა და ტერმინოლოგიის თანახმად, I და II კანონის განხილვისას სხეულში უნდა გვესმოდეს მატერიალური წერტილი, ხოლო მოძრაობაში — მოძრაობა ათვლის ინერციული სისტემის მიმართ.

ნიუტონის კანონები მართებული აღარ არის ძალიან მცირე ზომის ობიექტების (ელმენტარული ნაწილაკების) მოძრაობისათვის და სინათლის სიჩქარის მახლობელ სიჩქარეებით მოძრაობისას.

**ნიუტონის კანონების ალტერნატიული ფორმულირება:**

**I კანონი** — ათვლის ინერციულ სისტემაში სხეული უძრავია ან მოძრაობს უცვლელი სიჩქარით, ვიდრე მასზე რაიმე ძალა არ იმოქმედებს.

**II კანონი** — ათვლის ინერციულ სისტემაში სხეულზე მოქმედი ძალები იწვევს ამ სხეულის აჩქარებას და ეს აჩქარება ტოლია მოქმედი ძალების ტოლქმედის შეფარდებისა სხეულის მასასთან {\displaystyle {\overrightarrow {a}}={\frac {\overrightarrow {F}}{m}}}

**III კანონი** — როდესაც ერთი სხეული რაიმე ძალით ზემოქმედებს მეორეზე, ის თავადაც განიცდის ზემოქმედებას მეორე სხეულისაგან იმავე სიდიდისა და საპირისპიროდ მიმართული ძალით**. {\displaystyle {\overrightarrow {F\_{1}}}=-{\overrightarrow {F\_{2}}}}**

იხილეთ აგრეთვე
--------------

* ნიუტონის აკვანი
* კლასიკური მექანიკა
* კვანტური მექანიკა
* ფარდობითობის თეორია

ლიტერატურა
----------

* ქართული საბჭოთა ენციკლოპედია, ტ. 7, თბ. 1984. — გვ. 450.
ნაქარგები ქალის პერანგზე მარიოვოს სოფელ დუნჯედან.მე-20 საუკუნის დასაწყისი
**მაკედონიური ნაქარგები —** მოიცავს ყველა სახის ნაქარგს, რომელიც მაკედონური კულტურის ნაწილია. მაკედონიური ნაქარგები პირველად გამოჩნდა სლავების ბალკანეთს ნახევარკუნძლზე ჩასვლის დროს და მას შემდეგ თაობიდან თაობებს გადაეცემა, როგორც მაკედონელთა რწმენისა და სულიერების განსახიერება. პროტოსლავური ფესვების მქონე ქარგვის ამ ხელოვნებამ განვითარების პიკს მე-19 საუკუნეში მიაღწია და დღემდე დიდ გავლენას ახდენს ეპოქებსა და კულტურაზე.

ისტორია
-------

მაკედონიურმა ნაქარგობამ განვითარება სლავების ბალკანეთში ჩასვლისთანავე დაიწყო, მათ ქარგვის სტილი ძველ-ბალკანურ კულტურულ ელემენტებს შეუხამეს. მაკედონიური ნაქარგობის ჩამოყალიბებაში დიდი გავლენა იქონია აგრეთვე ბიზანტიურმა კულტურამ, სავარაუდოდ ამ ორ კულტურას შორის არსებული სიახლოვის გამო.

აღსანიშნავია, რომ მიუხედავად იმისა რომ ხუთი საუკუნის მანძილზე ქვეყანა ოსმალეთის იმპერიის მიერ იყო დაპყრობილი, მაკედონიურ ნახატებზე ოსმალური კულტურის გავლენა მომდევნო საუკუნეებში აღარ აღინიშნება. მეორეს მხრივ ფერთა ცვლილებებში და მოტივებში ისლამურ ელემენტებსაც ვხვდებით.

ნაქარგების მატარებლები
----------------------

ჩრდილოეთ მაკედონიაში ნაქარგების ყველაზე გავრცელებული ფორმა იყო ტრადიციული ჟილეტები, რომელიც განსაკუთრებით სოფლებში ამ საუკუნის პირველ ათწლეულებამდე ყოველდღიური მოხმარებისათვის გამოიყენებოდა. ნაქარგები წარმოადგენდნენ ტრადიციულ ელემენტს, სამკაულს, რომლებიც ჩეულებრივ ქალის ტრადიციულ ჟლეტებზე, ნაქარგ პერანგებსა და თავსაფრებზე გამოიყენებოდა.

ქალის პერანგები, რომლებიც ტუნიკებს წააგავს და დამახასიათებელია ჩრდილოეთ მაკედონიისთვის, შეიცავს უძველესი ფორმების კვალს, რომლებიც დაკავშირებულია ძველბალკანურ ორნამენტულ ტუნიკასთან, ჯერ კიდევ სლავებისმოსვლამდე და აგრეთვე გამოიყენებოდა სხვა სლავური ხალხების მიერ. ამ ტანსაცმლის განვითარების პირველ ეტაპზე, რომელიც დაკავშირებულია მის ფორმასთან, მაკედონიის პერანგებმა კიდევ უფრო განავითარეს დეკორაციები, რაც ბიზანტიური ტექსტილის მდიდრულს სტილს წარმოადგენდა.

სქოლიო
------

1. 1 2 3  Macedonian Embroidery (Makedonski vez). Macedonian Cuisine (2022). ციტირების თარიღი: 28 April 2022.
**ლესლი ჰორბნი** (ინგლ. Lesley Hornby; 19 სექტემბერი 1949, ლონდონი, გაერთიანებული სამეფო) — ბრიტანელი სუპერმოდელი, მსახიობი და მომღერალი. უფრო ცნობილია, როგორც **ტვიგი** („Twiggy", პირდაპირ ითარგმნება ინგლ. twig — „წნელი", „წკეპლა").

ლესლი ჰორბნი დაიბადა ლონდონის გარეუბანში საშუალოშემოსვლიან ოჯახში. 16 წლის ასაკში ლესლიმ გაიცნო ცნობილი ლონდონელი პარიკმახერი ლეონარდო და მისი საპარიკმახეროს სახეც გახდა. პირველი ფოტოსესიისას მოდელს მოკლე ვარცხნილობა გაუკეთა ბარი ლატეგანმა. სწორედ მან მოუფიქრა გოგონას ზედმეტსახელი — ტვიგი. 

1966 წელს ტვიგი დასახელებულ იყო წლის სახედ „Daily Express"-ის მიხედვით. მალევე გოგონა გახდა 1960-იანების მოდური ლონდონის სახე და სუბკულტურა მოდების ხატი. მას იღებდნენ საუკეთესო ფოტოგრაფები: ჰელმუტ ნიუტონი და სესილ ბიტონი. უამრავი გოგონა მსოფლიოს მასშტაბით ბაძავდა ტვიგს არა მარტო მაკიაჟით, არამედ წონას იკლებდნენ გაუძლურებამდე („ტვიგის სინდრომი"). 

1970 წელს ტვიგმა დაასრულა სამოდელო კარიერა. 1971 წელს ლესლი დაჯილდოებული იყო ოქროს გლობუსის ორი პრემიით მიუზიკლ „ბოიფრენდში" მონაწილეობისათვის. 1988 წელს ცოლად გაჰყვა ინგლისელ მსახიობს ლი ლოუსონს და მის გვარზეც გადავიდა. ტვიგი ყოველთვის აქტიურად მოღვაწეობდა სატელევიზიო ცხოვრებაში.

რესურსები ინტერნეტში
--------------------

* ოფიციალური საიტი დაარქივებული 2019-09-16 საიტზე Wayback Machine.  (ინგლისური)
* ტვიგი (რუსული)
* ხატი და უბრალო ქალი დაარქივებული 2010-10-08 საიტზე Wayback Machine.  (რუსული)

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* BNE: XX1315870
* BNF: cb13940408t (data)
* GND: 107463695
* ISNI: 0000 0001 1020 1226
* LCCN: n50018938
* MusicBrainz: 653d4b7d-2f4d-4627-8e35-da20df1886ca
* NKC: xx0145751
* NTA: 074376330
* SNAC: w6458c9d
* SUDOC: 160130905
* VIAF: 2661164
* WorldCat Identities (VIAF-ის მეშვეობით): 2661164

 |
**საბარათიანო** — სათავადო ფეოდალურ საქართველოში. საბარათიანო საბოლოოდ ჩამოყალიბდა XV საუკუნეში ქვემო ქართლის ტერიტორიაზე. მის ფუძემდებლად მიიჩნევენ ბარათა ქაჩიბაიძეს, რომელიც XVI საუკუნის I ნახევარში ცხოვრობდა და ალექსანდრე I-ის მოლარე იყო. საბარათიანო მოიცავდა ტერიტორიას გაჩიანიდან გარდაბნის საერისთავოდან თბილისის სამხრეთით ლორე-ფარავნამდე. რეზიდენცია იყო სამშვილდეში. 

საბარათიანოს სახლის წევრები ამ ტერიტორიის სხვადასხვა კუთხეში ისხდნენ და თავიანთი საუფლისწულოები ჰქონდათ. ბარათაანთ სახლის გაყრის შემდეგ ეს საუფლისწულოები დამოუკიდებელ სათავადოებად იქცნენ. ასე ჩამოყალიბდა საგოსტაშაბიშვილო, საგერმანოზიშვილო, საზურაბიშვილო, საქავთარიშვილო, საიარალიშვილო, საიოთამიშვილო, საბარათაშვილო, საყაფლანიშვილო და სხვა. 

ამათ შორის ბრძოლაში გაიმარჯვეს ყაფლანის შვილებმა, რომლებმაც XVII საუკუნეში სომხით-საბარათიანოში წამყვანი მდგომარეობა დაიკავეს. საბარათიანო თანდათან დაკნინდა. XVIII საუკუნეში მთლიანად დაიშალა.

ლიტერატურა
----------

* *გვრიტიშვილი დ.* ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ. 1955;
* ქართული საბჭოთა ენციკლოპედია, ტ. 8, თბ. 1984. — გვ. 546.

|  |  |  |  |  |  |
| --- | --- | --- | --- | --- | --- |
| 

| ხ • გ • რ
ქართლის სამეფოს სათავადოები |
| --- |
|  |
| 
* ქსნის საერისთავო
* არაგვის საერისთავო
* სამუხრანბატონო
* საამილახორო
* საციციანო
* საბარათიანო
 |
|  |
| 
**ა** ქართლი და ჯავახეთი არ გვხვდება ლეონ II-ის მიერ ჩამოყალიბებულ საერისთავოთა სიაში. |

 |
**მარიამ (მარიკა) ლორთქიფანიძე** (დ. 28 აგვისტო, 1922, ბათუმი — გ. 8 იანვარი, 2018, თბილისი) — ქართველი ისტორიკოსი, საქართველოს მეცნიერებათა ეროვნული აკადემიის ნამდვილი წევრი (1993), აკადემიკოსი. საქართველოს მეცნიერების დამსახურებული მოღვაწე (1975), ივ. ჯავახიშვილის (1976), ნ. ბერძენიშვილის (1980) სახელობის და საქართველოს სახელმწიფო (1982) პრემიების ლაურეატი. 1997 წელს დაჯილდოვდა ღირსების ორდენით. ამერიკის ბიოგრაფიულმა ინსტიტუტმა (ABI) მიანიჭა „მეორე ათასწლეულის ღირსების მედალი 2000". მისი ძმა იყო რეჟისორი გიგა ლორთქიფანიძე.

ბიოგრაფია
---------

დაიბადა 1922 წლის 28 აგვისტოს ბათუმში. 1943 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. 1947 წლიდან მუშაობდა ივ. ჯავახიშვილის სახელობის ისტორიისა და ეთნოგრაფიის ინსტიტუტში მეცნიერ-თანამშრომლად. 1948 წლიდან თსუ-ში. ამავე წელს დაიცვა საკანდიდატო დისერტაცია თემაზე „თბილისის საამირო". 1972 წლიდან არის თსუ საქართველოს ისტორიის კათედრის გამგე. ისტორიის მეცნიერებათა დოქტორია 1963 წლიდან (სადისერტაციო თემა - „ფეოდალური საქართველოს პოლიტიკური გაერთიანება"), საქართველოს მეცნიერებათა აკადემიის აკადემიკოსი 1993 წლიდან. 

გამოქვეყნებული აქვს 100 სამეცნიერო ნაშრომი, მათ შორის 10 წიგნი. რუსულად თარგმნა ქართული საისტორიო მწერლობის ძეგლები: „მატიანე ქართლისა", სუმბატ დავითის ძის „ცხოვრება და უწყება ბაგრატიონთა". მისი თაოსნობით 1996 წელს თსუ საქართველოს ისტორიის კათედრასთან ჩამოყალიბდა საქართველოს სოფლების ისტორიის შემსწავლელი ლაბორატორია. 

1988 წელს მიენიჭა თბილისის საპატიო მოქალაქის წოდება.

მარიამ ლორთქიფანიძე 95 წლის ასაკში, 2018 წლის 8 იანვარს გარდაიცვალა. დაკრძალულია მწერალთა და საზოგადო მოღვაწეთა დიდუბის პანთეონში ძმის, გიგა ლორთქიფანიძეის გვერდით.

რესურსები ინტერნეტში
--------------------

* 

* მარიკა ლორთქიფანიძე — საქართველოს ბიოგრაფიული ლექსიკონი

სქოლიო
------

1. 1 2 3 4
2. 1 2
3. 1 2 3
4. ↑
5. ↑  მარიკა ლორთქიფანიძე დიდუბის პანთეონში დაკრძალეს. *news.ge*  (11 იანვარი, 2018). ციტირების თარიღი: 17 ოქტომბერი, 2019.

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* GND: 1058491040
* ISNI: 0000 0000 8480 409X
* LCCN: n87949100
* LNB: 000244716
* NKC: jo2013758203
* NTA: 226721329
* SUDOC: 196485932
* VIAF: 117703071
* WorldCat Identities (VIAF-ის მეშვეობით): 117703071

 |
**სამუხრანბატონო** — ფეოდალური საქართველოს ერთ-ერთი სამხედრო-ადმინისტრაციული ერთეული, სათავადო. წარმოიშვა ქართლის მეფეთა დომენში XVI საუკუნის დასაწყისში. სამეფო დინასტიის ერთი შტოს მეთაურობით, რომელთაც მუხრანბატონები ეწოდათ. სამუხრანბატონოს ძირითადი მუხრანის ველზე მდებარეობდა. სამუხრანბატონოს წარმოშობა დაემთხვა შინაპოლიტიკურ კრიზისს, როდესაც ქსნისა და არაგვის ერისთავთა ცდას მიეტაცებინათ სამეფო დომენი, დაერთო კახეთის მეფის ავგიორგის ლაშქრობა მუხრანში. სამუხრანბატონოს წარმოქმნა იყო სამეფო დომენის გადარჩენის ერთგვარი ცდა.

სამუხრანბატონოს აღმოსავლეთიდან ესაზღვრებოდა არაგვი, სამხრეთიდან — მდინარე მტკვარი. მდინარე ქსნის დასავლეთით მას ეკუთვნოდა სოფლები:აღაიანი, ქადაგიანი, თეზი, ოკამი, ლამისყანა. ჩრდილოეთით სამუხრანბატონო ვრცელდებოდა გრემისხევამდე; შემდეგში მუხრანბატონებმა დაკარგეს ლამისყანა და გრემისხევი და სამუხრანბატონოს საზღვარი გადიოდა ციხებოდავისა (ციხევდავი) და მისაქციელის ხაზზე. სამუხრანბატონოს მთავარი ციხე იყო მტკვრის (ქსნის) ციხე, რეზიდენცია — შიოსუბანი (ახლანდელი მუხრანი). სოფლები ემორჩილებოდა წილკნის საეპისკოპოსოსა და მცხეთის საკათოლიკოსოს. განვითარებული იყო სოფლის მეურნეობა — მემინდვრეობა და მეხილეობა-მევენახეობა.

სამუხრანბატონო აქტიურად მონაწილეობდა ქართლის სამეფოს პოლიტიკურ ცხოვრებაში, ზოგჯერ მუხრანბატონები ქართლის გამგენი ან მეფეებიც იყვნენ. სამუხრანბატონომ არსებობა შეწყვიტა XIX საუკუნის 40-იან წლებში.

ლიტერატურა
----------

* *გვასალია ჯ.*, ქართული საბჭოთა ენციკლოპედია, ტ. 9, თბ. 1985. — გვ. 40.

|  |  |  |  |  |  |
| --- | --- | --- | --- | --- | --- |
| 

| ხ • გ • რ
ქართლის სამეფოს სათავადოები |
| --- |
|  |
| 
* ქსნის საერისთავო
* არაგვის საერისთავო
* სამუხრანბატონო
* საამილახორო
* საციციანო
* საბარათიანო
 |
|  |
| 
**ა** ქართლი და ჯავახეთი არ გვხვდება ლეონ II-ის მიერ ჩამოყალიბებულ საერისთავოთა სიაში. |

 |
|  |  |
| --- | --- |
|  | სხვა მნიშვნელობებისთვის იხილეთ **აბაშიძე**. |

**აბაშიძეთა სათავადო** — ფეოდალური სათავადო დასავლეთ საქართველოში. აღმოცენდა ბაღვაშთა ყოფილ სამფლობელოზე. აბაშიძეთა სათავადოს ჩამოყალიბება უნდა მომხდარიყო აბაშიძეების საგვარეულოს ერთ-ერთი წარმომადგენლის აბაშის მოღვაწეობის დროს, XV-XVI საუკუნეების მიჯნაზე. სათავადოს ჩრდილოეთით ესაზღვრებოდა რაჭის საერისთავო, სამხრეთით მდინარე ძირულა, აღმოსავლეთით ლიხის მთები, დასავლეთით არგვეთა-ჩხარი. რეზიდენცია, კარის ეკლესია და საძვალე სასაფლაო ჰქონდათ ჭალას, კაცხსა და უბისის მონასტერში. აბაშიძეთა სათავადო განსაკუთრებით გაძლიერდა XVII საუკუნის მიწურულსა და XVIII საუკუნის I ნახევარში. ამ დროისათვის აბაშიძეთა სათავადოში შედიოდა 78 სოფელი, 4 ეკლესია-მონასტერი, 1500 კომლი ყმა-გლეხი, ვახანის, ჩხერის, სვერის, ნავარძეთის, კაცხის, ხარაგაულისა და სხვა ციხესიმაგრეები. მცირე ხნით შორაპნის, შროშის, ჭალატყისა და ცუცხვათის ციხესიმაგრეებიც. აბაშიძეთა სათავადო იმდენად ძლიერი იყო, რომ ხშირად ცენტრალური ხელისუფლებისაგან დამოუკიდებელ პოლიტიკას ატარებდა, უკავშირდებოდა მეზობელ სამთავროებს და გამოდიოდა სამეფო ხელისუფლების წინააღმდეგ. ამიტომ სოლომონ I-მა აბაშიძეებს ჩამოართვა სათავადოს მნიშვნელოვანი ნაწილი ციხესიმაგრეებიანად და სახასო საკუთრებად გამოაცხადა. იმერეთის სამეფოში რუსული მმართველობის შემოღების შემდეგ (1810 წ.) აბაშიძეთა სათავადო გაუქმდა.

ლიტერატურა
----------

* *ო. სოსელია*, ენციკლოპედია „საქართველო", ტ. 1, თბ. 1997. — გვ. 25-26.
* *ო. სოსელია*, ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. I, თბ. 1973
**გიორგი გულიაშვილი** (დ. 5 სექტემბერი, 2001, თბილისი, საქართველო) — ქართველი ფეხბურთელი. ბოსნია და ჰერცეგოვინას უმაღლესი ლიგის მონაწილე საფეხბურთო კლუბ მოსტარის „ველეჟის" (იჯარით „სარაევოდან") თავდამსხმელი.

კარიერა
-------

### საკლუბო

გიორგი გულიაშვილი „საბურთალოს" საფეხბურთო აკადემიის აღზრდილია, რომლის პირველი გუნდის ღირსებას 2019–2023 წლებში იცავდა. ამ პერიოდში მან ეროვნული ლიგის 79 მატჩი ითამაშა და 11 გოლი შეაგდო. 2023 წლის იანვრიდან საფეხბურთო კლუბ „სარაევოს" შემადგენლობაშია.

### სანაკრებო

2020 წლიდან საქართველოს 21-წლამდე ფეხბურთელთა ნაკრების ღირსებას იცავს, რომლის შემადგენლობაშიც 18 შეხვედრაში მიიღო მონაწილეობა და 8 გოლი გაიტანა.

პირველი შეხვედრა საქართველოს 21-წლამდე ფეხბურთელთა ნაკრების რიგებში 2020 წლის 4 სექტემბერს, საფრანგეთის 21-წლამდე ფეხბურთელთა ნაკრების წინააღმდეგ ჩაატარა. მატჩი გორში, თენგიზ ბურჯანაძის სტადიონზე გაიმართა და სტუმართა გამარჯვებით 2–0 დასრულდა. იმავე წლის 4 სექტემბერს, ლიხტენშტაინის 21-წლამდე ფეხბურთელთა ნაკრების წინააღმდეგ სტუმრად გამართულ შეხვედრაში მიიღო მონაწილეობა. ამჯერად შეხვედრა ქართველი ფეხბურთელების გამარჯვებით 2–0 დამთავრდა. 2020 წელს კიდევ სამი სანაკრებო შეხვედრა ჩაატარა — შვეიცარიის (0–3), აზერბაიჯანის (1–0), და სლოვაკეთის (2–1), წინააღმდეგ. 

პირველი სანაკრებო გოლი საქართველოს 21-წლამდე ფეხბურთელთა ნაკრების შემადგენლობაში 2020 წლის 13 ოქტომბერს, აზერბაიჯანის 21-წლამდე ფეხბურთელთა ნაკრების კარში, შეხვედრის 42-ე წუთზე გაიტანა.

2021 წელს სამი ამხანაგური მატჩი ჩაატარა საქართველოს 21-წლამდე ფეხბურთელთა ნაკრების რიგებში — ბელარუსის (4–1), რუმინეთის (1–1) და ინგლისის (3–2) წინააღმდეგ. ამ სამ შეხვედრაში გიორგი გულიაშვილმა ხუთჯერ შეძლო მეტოქეთა კარის აღება — ორჯერ ბელარუსის (მე-5 და მე-60 წუთებზე), რუმინეთის (73-ე წუთზე) და ორჯერ ინგლისის (24-ე და 47-ე წუთებზე).

2022 წელს საქართველოს 21-წლამდე ფეხბურთელთა ნაკრების მიერ გამართულ ექვს ამხანაგურ შეხვედრაში მიიღო მონაწილეობა, ხოლო 2023 წელს გამართულ ხუთ შეხვედრაში 2 გოლი გაიტანა — ლატვიისა (21-ე წუთზე) და ბელგიის (87-ე წუთზე) 21-წლამდე ფეხბურთელთა ნაკრების კარებში.

მიღწევები
---------

### საკლუბო

საქართველოს დროშა საბურთალო
ეროვნული ლიგა
* ჩემპიონი: 2018

საქართველოს თასი
* თასის მფლობელი: 2019, 2021

საქართველოს სუპერთასი
* თასის მფლობელი: 2020
* ფინალისტი: 2019, 2022

რესურსები ინტერნეტში
--------------------

* ეროვნული ლიგის ოფიციალური საიტი
* საქართველოს ფეხბურთის ფედერაციის ოფიციალური საიტი
* Soccerway
* lelo.ge

სქოლიო
------

1. ↑  გიორგი გულიაშვილი "სარაევოში"! // *lelo.ge*
2. ↑  გულიაშვილმა „სარაევოში" პირველივე მატჩი დუბლით აღნიშნა! // *lelo.ge*
3. ↑  Giorgi Guliashvili — Georgia U21 Matches
4. ↑  Georgia U21 0–2 France U21 /
UEFA U21 Championship // Soccerway
5. ↑  Liechtenstein U21 0–2 Georgia U21 /
UEFA U21 Championship // Soccerway
6. ↑  Georgia U21 0–3 Switzerland U21 /
UEFA U21 Championship // Soccerway
7. ↑  Georgia U21 1–0 Azerbaijan U21 /
UEFA U21 Championship // Soccerway
8. ↑  Georgia U21 2–1 Slovakia U21 /
UEFA U21 Championship // Soccerway
9. ↑  Georgian youth team hosted Azerbaijan and defeated the rivals
10. ↑  Georgia U21 results // *Flashscore.com*
**ლუის კასი** (დ. 9 ოქტომბერი, 1782 – გ.17 ივნისი, 1866) ამერიკელი სამხედრო ოფიცერი, პოლიტიკოსი და სახელმწიფო მოღვაწე. წარმომადგენელი მიჩიგანის შტატის სენატში, მსახურობდა აშშ-ის ორი პრეზიდენტის, ენდრუ ჯექსონისა და ჯეიმზ ბიუკენენის კაბინეტში. 1848 წელს დემოკრატიულმა პარტიამ წარადგინა საპრეზიდენტო კანდიდატად. 

დაიბადა ნიუ-ჰემფშირის შტატის ქალაქ ექსტერში, იურიდიული პრაქტიკის დაწყებამდე, სწავლობდა ფილიპს ექსტერის აკადემიაში, ქალაქ ზეინსვილში, ოჰაიოში. ოჰაიოს შტატის წარმომადგენელთა პალატაში მსახურების შემდეგ, დანიშნეს აშშ-ის მარშალად. იბრძოდა ინგლის-ამერიკის ომში, სადაც 1813 წელს დაინიშნა მიჩიგანის ტერიტორიის მმართველად. 

1831 წელს, ენდრუ ჯექსონის პრეზიდენტობისას, გადადგა გუბერნატორის თანამდებობიდან, რის შემდგომაც დაინიშნა ომის მდივნად. 1836-1842 წლებში საფრანგეთში აშშ-ის ელჩად მსახურების შემდეგ წარადგინეს საპრეზიდენტო კანდიდატურად. 1845-1848 წლებში მიჩიგანის საკანონმდებლო ორგანოს მიერ არჩეულ იქნა აშშ-ის სენატში.

1857 წლიდან 1860 წლამდე იყო სახელმწიფოს მდივნის თანამდებობაზე. გარდაიცვალა 1866 წელს.

რესურსები ინტერნეტში
--------------------

* ლუის კასის ნაშრომები, უილიამ ლ. კლემენტსის ბიბლიოთეკა, მიჩიგანის უნივერსიტეტი.
* ლუის კასი. Find a Grave-ზე.
|  |  |
| --- | --- |
|  | ტერმინს „**ვახტანგ**" აქვს სხვა მნიშვნელობებიც, იხილეთ **ვახტანგ**. |

**ვახტანგ III** — საქართველოს მეფე 1298 ან 1299 და 1302-08. დემეტრე II თავდადებულის ძე. 1298 წელს, დავით VIII -სთან დაპირისპირების მიზნით, ყაზან ყაენმა ვახტანგი მეფედ დაამტკიცა. ფაქტობრივად, ვახტანგ III -ის სამფლობელო თბილისსა და თბილისის სამხრეთით მდებარე ნაწილით, დმანის-სამშვილდით შემოიფარგლებოდა.

დავით VIII -მ შეიპყრო ვახტანგი და შემდეგ ივანე ბურსელის შუამდგომლობით გაათავისუფლა. 1302 წელს იგი ყაზან ყაენმა ხელახლა დაამტკიცა საქართველოს მეფედ.

1299 წლიდან მოყოლებული ვახტანგ III საქართველოს ლაშქართან ერთად მონაწილეობდა მონღოლების მიერ წარმოებულ ბრძოლებში ჯერ ეგვიპტის, შემდეგ კი გილანელების წინააღმდეგ (1306წ.). 

ვახტანგ III 1308 წელს გარდაიცვალა. და ასე გარდაიცვალა იგი. მეფე წმინდანადაა აღიარებული ქართული მართლმადიდებელი ეკლესიის მიერ. ხსენების დღე არის ძველი სტილით 10 დეკემბერი, ახალი სტილით - 23 დეკემბერი.

„ქართლის ცხოვრების" მიხედვით ვახტანგი დასაფლავებულია დმანისის სიონში.

ლიტერატურა
----------

* *ჯავახიშვილი ივ.*, ქართველი ერის ისტორია, წგნ. 3, თბ., 1966
* ქსე, ტ. 4, გვ. 336, თბ. , 1979

სქოლიო
------

1. ↑  orthodoxy.ge – წმიდა მოწამე მეფე ვახტანგ მესამე

|
|  |
|
| წინამორბედი:დავით VIII | **საქართველოს მეფე**1302 - 1308 | შემდეგი:დავით VIII |

  


|  |  |  |  |
| --- | --- | --- | --- |
| 

| ხ • გ • რ
ერთიანი საქართველოს მეფეები |
| --- |
|  |
| 
ბაგრატ III  • გიორგი I  • ბაგრატ IV  • გიორგი II  • დავით IV  • დემეტრე I  • დავით V  • გიორგი III  • თამარი  • გიორგი IV  • რუსუდანი  • დავით VI / დავით VII  • დემეტრე II  • ვახტანგ II  • დავით VIII  • ვახტანგ III  • გიორგი VI  • გიორგი V  • დავით IX  • ბაგრატ V  • გიორგი VII  • კონსტანტინე I  • ალექსანდრე I  • ვახტანგ IV  • გიორგი VIII |

 |
საჩხერის სამთო მომზადების სკოლის ლოგო
**საჩხერის სამთო მომზადების სკოლა** — სამთო საბრძოლო სასწავლო დაწესებულება საქართველოში, რომელიც მდებარეობს ქვეყნის დასავლეთით ქალაქ საჩხერესთან. დაარსდა 2006 წლის 14 აგვისტოს და ოპერირებს საქართველოს შეიარაღებული ძალების სამხედრო მომზადებისა და განათლების სარდლობის გაერთიანებული შტაბი.

საჩხერის სამთო მომზადების სკოლა შეიქმნა მე-16 სამთო ბატალიონის ბაზაზე, რომლის წინამორბედი, საჩხერის ბატალიონი, იყო ერთ-ერთი პირველი ეროვნული გვარდიის ქვედანაყოფი, რომელიც შეიქმნა საქართველოში საბჭოთა კავშირისგან დამოუკიდებლობისთვის ბრძოლის დროს 1991 წელს. ბატალიონის დამფუძნებელმა და მეთაურმა ბესარიონ ქუთათელაძემ მონაწილეობა მიიღო საქართველოს სამოქალაქო ომში და დაიღუპა 1992 წლის ივნისში გორში რუს ჯარებთან შეტაკებისას.

სკოლა დაარსდა ამერიკისა და საფრანგეთის მხარდაჭერით. საფრანგეთმა ასევე მოამზადა ინსტრუქტორები ქართველ ოფიცერთა სკოლაში. 2010 წელს, ნატო-საქართველოს თანამშრომლობის ფარგლებში, სკოლას მიენიჭა კვალიფიკაცია: პარტნიორობა მშვიდობისათვის სასწავლო და განათლების ცენტრი.

სქოლიო
------

1. 1 2 3  Sachkhere Mountain Training School. Ministry of Defense of Georgia.  დაარქივებულია ორიგინალიდან — 23 ოქტომბერი 2013. ციტირების თარიღი: 13 February 2014.
2. ↑  Sachkhere Mountain Training School marks the 10th anniversary - News - MOD.GOV.GE. ციტირების თარიღი: 2020-08-19.
3. ↑  „Daily Report: Central Eurasia, Issues 116–126". Foreign Broadcast Information Service. 1992. p. 81.
4. ↑  „Saakashvili Hails Army at Opening of Mountain Training School". *Civil Georgia*. 22 August 2006. დაარქივებულია ორიგინალიდან — 22 თებერვალი 2014. ციტირების თარიღი: 13 February 2014.
5. ↑  „Sachkhere Mountain Training School". *Georgia Today*. 29 December 2011. დაარქივებულია ორიგინალიდან — 29 დეკემბერი 2011. ციტირების თარიღი: 13 February 2014.
**თეთრი ბაირაღები** იგივე **საბრალდებო დასკვნა** — ქართველი ჰუმანისტი მწერლის  ნოდარ დუმბაძის რიგით მეხუთე, 1973 წლის რომანი. ნაწარმოები მოგვითხრობს ციხეში უმიზეზოდ მოხვედრილ ზაზა ნაკაშიძეზე,რომელსაც იქ სრულიად სხვადასხვა ხასიათის და ტიპის ადამიანები დახვდებიან.

რომანის შესახებ
---------------

სტუდენტ ზაზა ნაკაშიძეს, ჩხუბში მონაწილეობისთვის დააპატიმრებენ, უდანაშაულობის დამტკიცების იმედი არ აქვს. ციხის საკანში სხვადასხვა ეროვნებისა და მრწამსის დამნაშავეები შეყრილან. დროს განვლილ ცხოვრებაზე და დანაშაულის ჩადენის მიზეზებზე კამათში კლავენ. ქურდის, მკვლელის, სახელმწიფო ქონების გამფლანგველის, ყველაზე საშიში ბოროტმოქმედის სულშიც კი შეიძლება სათუთი გრძნობები იმალებოდეს.
საბჭოთა სისტემის, როგორც დახშული და უღმერთო სივრცის წინააღმდეგ მიმართული პროტესტი ნოდარ დუმბაძის თეთრ ბაირაღებში ისეთ ადამიანურ პლასტებში ვლინდება, რომელიც არც სისტემას და არც მკითხველს შეუმჩნეველი არ დარჩებოდა.ავტობიოგრაფიულ რომანში თავისუფლებააღკვეთილი ადამიანი, დრო და სივრცე დღემდე ცოცხალ მხატვრულ მეტაფორას ქმნის და თავის აქტუალობას არ კარგავს.

პერსონაჟები
-----------

* **ზაზა ნაკაშიძე**პატიმარი — მთხრობელი, სტუდენტი.
* **შოშია** — პატიმარი.
* **ლიმონა (დევდარიანი)** — პატიმარი — „კანონიერი ქურდი".
* **ტიგრანა (გულოიანი)** — პატიმარი — „კანონიერი ქურდი".
* **ნუნუ ექიმი** — ციხის ექიმი.
* **ჭიჭიკო გოგოლი** პატიმარი — საკნის მამასახლისი.
* **ისიდორე** — პატიმარი
* **ჭეიშვილი**  - პატიმარი
* **გამცემლიძე**  - პატიმარი
* **მებურიშვილი**  - პატიმარი
* **მოშიაშვილი**  - პატიმარი
* **ხელაძე**  - გამომძიებელი
* **გაგუა**  - გამომძიებელი

ეკრანიზაცია
-----------

1990 წელს ტელეეკრანებზე გამოვიდა რომანის ამავე სახელწოდების 3-სერიიანი ეკრანიზაცია. მთავარ როლებში არიან: ოთარ მეღვინეთუხუცესი, რამაზ ჩხიკვაძე, გურამ ფირცხალავა, გივი ბერიკაშვილი.

რესურსები ინტერნეტში
--------------------

* რომანი goodreads.com-ზე
* რომანი saba.com.ge-ზე
* "ინტელექტის" ახალი გამოცემა

სქოლიო
------

1. ↑
2. ↑

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
ნოდარ დუმბაძე |
| --- |
|  |
| რომანები | 
* *მე, ბებია, ილიკო და ილარიონი* (1960)
* *მე ვხედავ მზეს* (1962)
* *მზიანი ღამე* (1967)
* *ნუ გეშინია, დედა!* (1971)
* *თეთრი ბაირაღები* (1973)
* *მარადისობის კანონი* (1978)
 |
|  |
| მოთხრობები | 
* *კუკარაჩა*
* *დიდრო*
* *ძაღლი*
* *Hellados*
* *ხაზარულა*
* *ბოშები*
 |
|  |
| ნაწარმოების ეკრანიზაცია | 
* *მე, ბებია, ილიკო და ილარიონი* (1962)
* *მე ვხედავ მზეს* (1965)
* *გზა მშვიდობისა, ჯაყო!* (1972)
* *კუკარაჩა* (1982)
* *მარადისობის კანონი* (1982)
* *ჩემი ბოშები* (1987)
* *თეთრი ბაირაღები* (1990)
 |

 |
**ტეიდე** (ესპ. Teide) — მოქმედი ვულკანი კუნძულ ტენერიფეზე. წარმოადგენს ესპანეთის უმაღლეს წერტილს (ზღვის დონიდან 3718 მ). შედგება უძველესი კალდერისა და შედარებით ახალგაზრდა შიდა კონუსისაგან. იკავებს კუნძულის 2/3-ს. მწვერვალზე მდებარეობს მცირე ზომის კრატერი, ხოლო ფერდობებზე პარაზიტული კონუსია. ნაპრალებიდან გამოიყოფა გავარვარებული აირები. 

ტეიდე ერწყმის ვულკან პიკო-ვიეხოს (3103 მ) კონუსს, სადაც მდებარეობს მოზრდილი კალდერა ლა-კანიადასი. დაახლოებით 150 ათ. წლის წინ წარმოიქმნა უძლიერესი აფეთქებითი ამოფრქვევა, რომელსაც ზღვის დონიდან დაახლოებით 2000 მ-ზე მოჰყვა მსხვილი კალდერის წარმოქმნა. თანადროულ დროში ტეიდე მიძინებულ ვულკანად მიიჩნევა, უკანასკნელი ამოფრქვევა დაფიქსირდა 1909 წელს. შედარებით მცირე ზომის ამოფრქვევა გამოვლინდა 1704 და 1705 წწ. 1706 წლის ამოფრქვევამ გაანადგურა ქალაქი და ნავსადგური გარაჩიკო და ასევე რამდენიმე მომცრო სოფელი. 

ტეიდე წარმოადგენს მსხვილ ტურისტულ ობიექტს. აქვე მდებარეობს ეროვნული პარკი (ფართობი 18,990 ჰა), რომელიც იუნესკომ 2007 წლის 28 ივნისს კულტურული მემკვიდრეობის ძეგლების სიაში შეიტანა.

გალერეა
-------

* 
* 
* 
*

რესურსები ინტერნეტში
--------------------

ვიკისაწყობის ლოგო **ვიკისაწყობში** არის გვერდი თემაზე: ***ტეიდე***

* UNESCO World Heritage Site datasheet
* Teide National Park - Official Website დაარქივებული 2011-07-16 საიტზე Wayback Machine.
* Teide Webcam
* Cable car
* (ესპანური) Description of the ascent of Mount Teide

სქოლიო
------

1. ↑  Teide National Park. *World Heritage List*. UNESCO. ციტირების თარიღი: 2009-01-18.
|  |  |
| --- | --- |
|  |  |

**ეტლი** (იუნიკოდი ♖ ♜) — ჭადრაკის ფიგურა. სიძლიერით მეორე ფიგურა ლაზიერის შემდეგ. დაახლოებით უდრის ერთ მსუბუქ ფიგურას და 1-2 პაიკს. ჭადრაკის პარტიის დაწყებისას თითოეულ მოთამაშეს ორი ეტლი ჰყავს. პარტიის დასაწყისში თეთრი ეტლები დგანან a1, h1, ხოლო შავი ეტლები a8 და h8 უჯრებზე.

თამაშის მსვლელობისას ეტლს შეუძლია ვერტიკალურად და ჰორიზონტალურად უჯრათა ნებისმიერ რაოდენობაზე გადაადგილება, იმ პირობით, თუ მის გზაზე სხვა ფიგურა არ დგას. მეტოქის ფიგურას იყვანს ასევე ვერტიკალურ და ჰორიზონტალურ ხაზებზე. ნებისმიერ უჯრაზე ეტლი „აკონტროლებს" 14 უჯრას, თუ მას არ ეფარება ფიგურა.

ეტლის მდებარეობა თამაშის დაწყებისას

{{ჭადრაკის დიაგრამა|=
| tleft
|
|=

```
8 |  |  |  |xx|  |  |  |  |=
7 |  |  |  |xx|  |  |  |  |=
6 |  |  |  |xx|  |  |  |  |=
5 |xx|xx|xx|rl|xx|xx|xx|xx|=
4 |  |  |  |xx|  |  |  |  |=
3 |  |  |  |xx|  |  |  |  |=
2 |  |  |  |xx|  |  |  |  |=
1 |  |  |  |xx|  |  |  |  |=
   a  b  c  d  e  f  g  h
```

|ეტლის შესაძლო სვლები,ტყტ444444444444444444444444444444444444444444444444444444444444444444


|  |  |
| --- | --- |
| ჭადრაკი | *ეს სტატია ჭადრაკის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**1944** — სიმღერა, რომლითაც 2016 წლის ევროვიზიის სიმღერის კონკურსზე უკრაინა წარადგინა მომღერალმა ჯამალა.

სიმღერა ეხება 1944 წლის მოვლენებს, როდესაც სტალინმა ყირიმელი თათრები გადაასახლა და ამ გადასახლებას დიდი მსხვერპლიც მოჰყვა. მათ სიაში მოხვდა ჯამალას ბებიაც, რომელმაც გადასახლებში შვილი დაკარგა, სწორედ ამ მოვლენას ეძღვება სიმღერაც, რომელიც რუსეთმა გააპროტესტა და მოითხოვეს სიმღერის კონკურსზე აკრძალვა, თუმცა მიუხედავად ამისა 2016 წლის 9 მარტს EBU-მ (ევროპის მაუწყებელთა კავშირი) განაცხადა, რომ სიმღერა არ არის პოლიტიკური და შესაბამისად არ ეწინააღმდეგება კონკურსის წესებს, აქედან გამომდინარე სიმღერა დაიშვა კონკურსზე და არც მისი სახელი შეცვლილა 

|  |  |
| --- | --- |
| ვიკიციტატა | „ეს სიმღერა მართლა ჩემს ოჯახზეა, ჩემს ბებიაზე. არ შემეძლო არ დამეწერა! ყოველთვის ძალიან განვიცდი: როცა ვწერდი, განვიცდიდი და როცა ვასრულებ ხოლმე, მაშინაც ასე ვარ. ეს სიმღერახსოვნაზეა! ჩემთვის არ არის იოლი მისი შესრულება — განაცხადა ჯამალამ" |
|  |  |

უკრაინა 2016 წლის ევროვიზიაზე
-----------------------------

2016 წლის 6 თებერვალს ჯამალამ სიმღერა პირველად შეასრულა ცოცხლად ეროვნულ შესარჩევში და მან, როგორც ხალხისგან ისე ჟიურისგანაც ყველაზე მეტი მხარდაჭერა დაუმსახურა, შესაბამისად ის პირველი ნახევარ ფინალის რჩეული გახდა და ჟიურისგან უმაღლესი 9 ქულა მიიღო, ხალხის 49.22% კი ხმა მისცა მას (9 ქულა).
ფინალზე, 21 თებერვალს მაყურებელი და ჟიური ერთსულოვანი არ ყოფილა, თუმცა ჯამალამ მაინც შეძლო გამარჯვება და საერთო ხმების 37.77% იგი 2016 წლის ევროვიზიაზე უკრაინის წარმომადგენელი გახდა.

ევროვიზია 2016
--------------

უკრაინა თავიდანვე მოიზარებოდა ერთ-ერთ ფავორიტად და შესაბამისად 2016 წლის 12 მაისს ევროვიზიის მეორე-ნახევარ ფინალზე ჯამალამ სიმღერით "1944" 287 ქულით მე2 ადგილი დაიკავა და ფინალში გადავიდა.

ჟიურის ხმებით (211) უკრაინა მე2-ზე იყო, ხოლო მაყურებლის ტოპ 10 ქვეყანას შორის მოხვდა, სადაც ხმებით მე2 ადგილზე გავიდა და 323 ქულით (ჯამში 534) 2016 წლის ევროვიზიის გამარჯვებული გახდა.

უკრაინამ მოხსნა 2009 წლის ევროვიზიის გამარჯვებულის, ალექსანდერ რიბაკის რეკორდი (387 ქულა).

სქოლიო
------

1. ↑  Veselova, Viktoria; Melnykova, Oleksandra. Crimean singer in line to represent Ukraine at Eurovision. The Guardian (11 February 2016). ციტირების თარიღი: 11 February 2016.
2. ↑  „Детальні результати глядацького голосування «Євробачення-2016» (фiнал)" (Ukrainian). STB. 21 February 2016. დაარქივებულია ორიგინალიდან — 9 აგვისტო 2020. ციტირების თარიღი: 23 February 2016.
**ესტეგლალ თეირანი** (სპარს. باشگاه فوتبال استقلال تهران) — ირანული საფეხბურთო კლუბი ქალაქ თეირანიდან. ასპარეზობს სპარსეთის ყურის პრო ლიგაში და ითვლება ერთ-ერთ ყველაზე უფრო ძლიერ, ტიტულოვან და პოპულარულ გუნდად ირანული ფეხბურთის ისტორიაში.

ესტეღლალი ირანში ყველაზე პოპულარული გუნდია, მათ ყველაზე მეტი გულშემატკივარი ჰყავთ ირანში.

ასევე, გავრცელებული ინფორმაციით, ესტეგლალი აზიის ყველაზე პოპულარულ გუნდად გამოცხადდა.

ისტორია
-------

საფეხბურთო კლუბ „ესტეგლალ თეირანის" ისტორია სათავეს 1945 წლის სექტემბრიდან იღებს. კლუბი თავდაპირველად „დოჩარხე სავარანის" (სპარს. دوچرخه سواران) სახელით დაფუძნდა. „ესტეგლალ თეირანი" ირანის უმაღლეს საფეხბურთო დივიზიონში ასპარეზობს და ერთ-ერთ ყველაზე უფრო წარმატებულ კლუბად ითვლება: არის ქვეყნის რვაგზის ჩემპიონი და ათგზის ვიცე-ჩემპიონი, ჰაზფის თასის შვიდგზის მფლობელი და ხუთგზის ფინალისტი, აზიის ფეხბურთის კონფედერაციის ჩემპიონთა ლიგის თასის ორგზის მფლობელი და ორგზის ფინალისტი. 2020 წლის 7 ოქტომბრიდან კლუბის მთავარი მწვრთნელია ირანელი ფეხბურთის სპეციალისტი მაჰმუდ ფექრი.

მიღწევები
---------

ირანის დროშა ირანის ჩემპიონატი
* 01 ﻿1st **ჩემპიონი (9):** 1970–71, 1974–75, 1989–90, 1997–98, 2000–01, 2005–06, 2008–09, 2012–13, 2021–22
* 02 ﻿2nd ვიცე-ჩემპიონი (10): 1973–74, 1991–92, 1994–95, 1998–99, 1999–2000, 2001–02, 2003–04, 2010–11, 2016–17, 2019–20

ირანის დროშა ჰაზფის თასი
* **თასის მფლობელი (7):** 1976–77, 1995–96, 1999–2000, 2001–02, 2007–08, 2011–12, 2017–18
* ფინალისტი (5): 1989–90, 1998–99, 2003–04, 2015–16, 2019–20

აზიის ფეხბურთის კონფედერაციის ჩემპიონთა ლიგა
* **თასის მფლობელი (2):**1970, 1990–91
* ფინალისტი (2): 1991, 1998–99

რესურსები ინტერნეტში
--------------------

* კლუბის ოფიციალური საიტი

სქოლიო
------

1. ↑  Mahmoud Fekri takes charge of Esteghlal. *AFC Champions League*. ციტირების თარიღი: 23 თებერვალი, 2021.
2. ↑  Mahmoud Fekri. *Transfermarkt*. ციტირების თარიღი: 23 თებერვალი, 2021.

|  |  |
| --- | --- |
| ფეხბურთი | *ეს სტატია ფეხბურთის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**მედლით „მხედრული მამაცობისათვის"** — საქართველოს სახელმწიფო ჯილდო; მედალი, რომლითაც ჯილდოვდებიან საქართველოს სამხედრო მოსამსახურეები, პოლიციის მუშაკები მამულის დაცვისას პიროვნული მამაცობისა და მხედრული ვალის შესრულებისათვის, ვაჟკაცობისა და გაბედული მოქმედებისათვის. მედალი შემოღებულია საქართველოს პრეზიდენტის ბრძანებით 1992 წლის 24 დეკემბერს.

აღწერა
------

„მხედრული მამაცობისათვის" მედლის ესკიზის
ავტორია არქიტექტორი გიორგი ავსაჯანიშვილი.

მედალი „მხედრული მამაცობისათვის" წარმოადგენს 33 მმ დიამეტრის მრგვლოვან სილუეტს. მასზე ამოკვეთილია რომბის ფორმა, რომლის შუაგულში ამოღებულ 14 მმ ფარს ამშვენებს დაფნის გვირგვინში წვერით ჩაგებული ხმალი, როგორც ძლიერებისა და კეთილშობილების სიმბოლო. მედლის ყუნწი მოძრავადაა დაკავშირებული სამაგრთან, რომელზეც გადაკრულია 25 მმ სიგანის ბაფთა. ბაფთის თეთრ ფონზე გამოხატულ 2 მმ სიგანის ორ ოქროსფერ ხაზს ორივე მხარეს ახლავს 2 მმ სიგანის ძოწისფერი ხაზები. მედლის რევერსზე 14 მმ დიამეტრის წრესა და მედლის წრიულ ხაზს შორის ამოტვიფრულია წარწერა – „მხედრული მამაცობისათვის".

რესურსები ინტერნეტში
--------------------

* საქართველოს სახელმწიფო ჯილდოები დაარქივებული 2007-10-06 საიტზე Wayback Machine.

სქოლიო
------

1. ↑  "სახელმწიფო ჯილდოები და პრემიები".
2. 1 2  საქართველოს მოქმედი სახელმწიფო ჯილდოები : „ჰეროლდი", 2020, № 9, გვ. 15, ISBN 2298-0261.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| ხ • გ • რ
საქართველოს სახელმწიფო ჯილდოები |
| --- |
|  |
| 
ეროვნული გმირის ორდენი  ·  წმინდა გიორგის სახელობის გამარჯვების ორდენი  ·  დავით აღმაშენებლის ორდენი  ·  თამარ მეფის ორდენი  ·  ბრწყინვალების საპრეზიდენტო ორდენი  ·  წმინდა ნიკოლოზის ორდენი  ·  ოქროს საწმისის ორდენი  ·  ვახტანგ გორგასლის ორდენი (I, II, III ხარისხისა)  ·  ღირსების ორდენი |
|  |
| 
მედალი „სამოქალაქო თავდადებისათვის"  ·  მედალი „მხედრული მამაცობისათვის"  ·  მედალი „საბრძოლო დამსახურებისათვის"  ·  ღირსების მედალი |
|  |
| 
**იხილეთ აგრეთვე**: აჭარის ავტონომიური რესპუბლიკის ჯილდოები |

 |
***In Elven Lands*** — მუსიკალური პროექტ The Fellowship-ის ალბომი, გამოცემული 2006 წლის 31 იანვარს. ჩაწერისას კოლექტივი ეცადა, წარმოედგინა, თუ როგორი ჟღერადობა ექნებოდა ჯ.რ.რ. ტოლკინის მიერ შექმნილი კულტურების მუსიკას. ყველა სიმღერა, შეტანილი ალბომში სრულდება აკუსტიკური ინსტრუმენტებზე - არფაზე, ბარბითზე და ა.შ.

ალბომის თემები აღებულია ტოლკინის ლეგენდარიუმიდან. მათ შორის არის სხვადასხვა ამბავი „ბეჭდების მბრძანებლიდან" და „სილმარილიონიდან".

ალბომის ჩაწერაში აგრეთვე მონაწილეობდა ჯონ ანდერსონი.

სიმღერების სია
--------------

1. Tîr Im
2. Dan Barliman's Jig
3. Silver Bowl
4. Man in the Moon
5. Verse to Elbereth Gilthoníel
6. Eléchoi
7. Beware the Wolf
8. Oromë: Lord of the Hunt
9. Creation Hymn
10. When Dûrin Woke
11. Eala Earendel
12. Sacred Stones
13. Battle of Evermore
14. Blood of Kings
15. Verses to Elbereth Gilthoníel
16. Evening Star

მეორე გამოცემა
--------------

2012 წლის 5 ნოემბერს გამოვიდა ალბომის ახალი ვერსია. მასში შესწორებულია შეცდომები ქუენიურისა თუ სინდარულის მხრივ, შეტანილია „Namárië"-ს შესრულება, ისევე, როგორც ტოლკინის ლინგვისტ ჰელგე ფაუსკანგერის მიერ დაწერილი „Silmesse". ძირითადად, შეტანილია 5 გამოუცემელი სიმღერა და 2 სიმღერა, განსხვავებული წინა გამოცემისგან.

ალბომის ციფრულ გამოცემას ახლავს 50 გვერდიანი ბუკლეტი, სიმღერების ანოტაციით.

### სიმღერების სია

1. Tîr Im
2. The Longbottom Leaf
3. The Silver Bowl
4. The Man in the Moon
5. A Verse to Elbereth Gilthóniel
6. Elo Elleth
7. Beware the Wolf
8. Oromë: Lord of the Hunt
9. Creation Hymn
10. Silmesse
11. Elechoi Mirnu Aglaron
12. When Dûrin Woke
13. Eala Earendel
14. Namárië
15. The Battle of Evermore
16. The Blood of Kings
17. Canticle to Elbereth Gilthóniel
18. The Evening Star
19. Terra Beata

რესურსები ინტერნეტში
--------------------

* ოფიციალური საიტი
**What a Wonderful World** (ქართ. რა მშვენიერია სამყარო) - სიმღერა ბობ ტილის, ჯორჯ დევიდ ვაისისა და ჯორჯ დუგლასის ავტორობით. პირველად ჩაიწერა ლუი არმსტრონგის მიერ და 1968 წელს სინგლის სახით გამოვიდა. ტილი და ვაისი მუსიკალური სამყაროსათვის ცნობად სახეებს წარმოადგენენ (პირველი - მუს. პროდიუსერია, უკანასკნელი კი კომპოზიტორ/შემსრულებელი), დუგლასის შესახებ კი მეტი რამ ცნობილი არაა. არსებობს მოსაზრება, რომ "ჯორჯ დუგლასის" სახელს ამოფარებულმა პიანისტმა დანა პელკიმ ითანამშრომლა სიმღერის შესაქმნელად.

ტექსტი
------

არმსტრონგისეული ვერსიის ტექსტი:

*I see trees of green, red roses too.*

(მე ვხედავ მწვანე ხეებსა და წითელ ვარდებს.)

I see them bloom, for me and you.

(ვუცქერ მათ გაფურჩქვნას, ჩემთვისა და შენთვის.)

And I think to myself... what a wonderful world.

(და ვფიქრობ ჩემთვის...რა მშვენიერია სამყარო.)

I see skies of blue, and clouds of white.

(ვხედავ ლურჯ ცასა და თეთრ ღრუბლებს.)

The bright blessed day, the dark sacred night

(ნათელ, კურთხეულ დღესა და ბნელ, წმინდა ღამეს.)

And I think to myself, what a wonderful world...

(და ვფიქრობ ჩემთვის...რა მშვენიერია სამყარო.)
„**Blue Light**" — ინგლისელი სიმღერების ავტორ და მუსიკოს დეივიდ გილმორის სიმღერა და სინგლი, გამოცემული 1984 წლის 13 თებერვალს. იგი შეტანილია მის 1984 წლის სტუდიურ ალბომში About Face. სიმღერის ავტორია დეივიდ გილმორი, ხოლო პროდიუსერები - ბობ ეზრინი და დეივიდ გილმორი.

დეივიდი:

> Blue Light სინამდვილეში შედგება ორი სხვადასხვა ტრეკისგან, რომლებიც ერთი და იმავე ტემპით ჩაიწერა. მოგვიანებით ცალკე არც ერთი იყო საინტერესო, ამიტომ დავჭერით, დავამატეთ დასარტყმელი საკრავების ახალი პარტია, ბასისტმა კი თავისი ხელმეორედ ჩაწერა. 2 დუიმიანი ფირების ასობით ნაწილი ერთად შევკარით. ბობ ეზრინის შემოთავაზებით, მათ ბასი დაემატა.
> 
> 
> სოლოს გამოყენებას არ ვაპირებდი, უნდა ყოფილიყო უბრალოდ გაქრობის ეფექტი. მიქსის წინ, ბოლო დღეს, დავასრულე ვოკალების ჩაწერა. ბობს და ხმის ინჟინერს ვართობდი რაღაც ფრაზებით, მათ კი ფირი ჩართული ჰქონდათ, ამიტომ ეს საუბარიც სიმღერაში დარჩა. ბობმა მითხრა - "ამ სულელური საუბრის შემდეგ, იქნებ მცირე გიტარაც დავამატოთ". დავეთანხმე, მაგრამ მერე ვიფიქრეთ - როგორ გაგვეკეთებინა ეს? ვინაიდან სააპარატოში ვიყავით, გამაძლიერებლები არ გვქონდა, Rockman ხმის პულტში შევუერთეთ. ეს Rockman-ები შესანიშნავია.
> 
> 
> Blue Light არ არის ჩემთვის ამ ალბომზე ყველაზე საამაყო ტექსტი. იგი არის საშიშროების ნიშანი, პოლიციის მანქანებზე ლურჯი შუქია დამონტაჟებული. სინამდვილეში ორმაგი მნიშვნელობა აქვს - სიმღერაში ყველაფერი ან მეგობარ გოგონაზეა ან ჩვენს სახელგანთქმულ ლიდერ მარგარეტ ტეტჩერზე. მაგრამ ბუნდოვნად. ღრმა აზრი არ გააჩნია.
> 
> 

სინგლში ასევე შეტანილია „Cruise", იგივე ალბომიდან.

„Blue Light" აგრეთვე გამოვიდა პრომო-ვიდეოს სახით, რომელიც სტორმ თორგერსონის მიერ იქნა გადაღებული.

სქოლიო
------

1. ↑

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
დეივიდ გილმორი |
| --- |
|  |
| სტუდიური ალბომები | 
* *David Gilmour* (1978)
* *About Face* (1984)
* *On an Island* (2006)
* *Metallic Spheres* (The Orb-თან) (2010)
* *Rattle That Lock* (2015)
 |
|  |
| საკონცერტო ალბომები | 
* *Live in Gdańsk* (2008)
* *Live at Pompeii* (2017)
 |
|  |
| სინგლები | 
* There's No Way Out Of Here
* Blue Light
* Love on the Air
* On an Island
* Smile
* Arnold Layne (საკონცერტო)
* Chicago - Change the World
 |
|  |
| ვიდეო/DVD | 
* *David Gilmour Live 1984*
* *David Gilmour in Concert*
* *Remember That Night*
* *Live in Gdańsk*
* *Live at Pompeii*
 |
|  |
| ტურნეები | 
* About Face
* აკუსტიკური კონცერტები
* On an Island
* Rattle That Lock
 |
|  |
| მიწვეული შემსრულებელი და პროდიუსერი | 
* *Back to the Egg*
* *Boys and Girls*
* Brother Where You Bound
* *Count Three & Pray*
* *The Dreaming*
* *Flowers in the Dirt*
* *Headline News*
* *HQ*
* No More Lonely Nights
* *Once*
* *Run Devil Run*
* *The Sensual World*
* *So Red the Rose*
* *The Unknown Soldier*
* *White City: A Novel*
 |
|  |
| დაკავშირებული სტატიები | 
* დისკოგრაფია
* პინკ ფლოიდი
* Barn Jams
* როჯერ უოტერსი
* Deep End
* Joker's Wild
* The Law
* ჯინჯერ გილმორი
* პოლი სემსონი
* Astoria
* Hookend Recording Studios
* როი ჰარპერი
* The Black Strat
* The 0001 Strat
* *The Madcap Laughs*
* *Barrett*
* *სექტემბრის ორი კვირა*
 |

 |